b'\n_START_ARTICLE_\nMetlina\n_START_PARAGRAPH_\nMetlina je najvi\xc5\xa1ji hrib Kornatskega oto\xc4\x8dja, ki le\xc5\xbei v Srednjem Jadranu na Hrva\xc5\xa1kem.\n_START_SECTION_\nOpis\n_START_PARAGRAPH_\nMetlina, 225 m visok hrib na otoku Kornat, ki je najve\xc4\x8dji otok v arhipelagu Kornati na Jadranskem morju. Hrib je v glavnem kamnit, porasel z grmi\xc4\x8devjem, robidovjem, zeli\xc5\xa1\xc4\x8di, na ravnih predelih pa so tudi polja oljk in fig. Hrib Metlina je zelo priljubljen med planinci, zlasti ga radi obi\xc5\xa1\xc4\x8dejo turisti, ki jadrajo in plujejo po Nacionalnem parku Kornati. Na samem vrhu so locirane visoke antene, son\xc4\x8dne celice in majhna zidana hi\xc5\xa1ica, namenjena ob\xc4\x8dutljivi elektroniki za potrebe telekomunikacij in druge opreme.\n_START_SECTION_\nDostop\n_START_PARAGRAPH_\nDo vrha hriba vodi ve\xc4\x8d markiranih poti ali pa kar neskon\xc4\x8dno poti, saj lahko hodimo kjerkoli po kamnitem terenu._NEWLINE_Vrh Metline je oddaljen od najbli\xc5\xbejih zaselkov in zalivov, kjer je mo\xc5\xbeno privezati ali sidrati barke. Od vasice Kravlja\xc4\x8dica je oddaljen 45 minut, od Stri\xc5\xbenje 1uro, od vasice Vrulje 1,5 ure, od Lu\xc4\x8dice 1 uro, od \xc5\xa0ipnate 2 uri.\n_START_SECTION_\nPosebnosti\n_START_PARAGRAPH_\nNa drugi strani vrha proti otoku \xc5\xbdut je Vela plo\xc4\x8da, zanimiv geolo\xc5\xa1ki pojav, ko se je v ravni ploskvi odkrhnil velik del skalovja. Metlina je del oto\xc5\xa1ke planinske transverzale in v jasnem vremenu je viden velik del Kornatskega oto\xc4\x8dja ter otokov proti celini z Velebitom v ozadju. V daljavi se vidi celo Hvar in Vis.'